rlitschk/wikidir huggingface dataset:
47.5596887.596614Koordinate: 47° 33′ 34,9″ N, 7° 35′ 47,8″ O; CH1903: 611891 / 267676 Dr Räbhuusbrunne befindet sich an dr Riechedoorstrooss im Chläibaasel. Er stoot sit 1915 under Dänggmolschutz und isch äins vo de Baasler Kulturgüeter, wo für d Region vo Bedütig si. Dr Brunnedroog isch achteggig. Us em Brunnestogg chömme zwäi Brunnerööre. Uf em undere Däil vo dr Süüle oobe druf het s vier Nische mit Fraue, wo Muusig mache. Drei het mä as d Muuse Erato, Euterpe und Terpsichore identifiziert. Bi dr vierte isch mä nid sicher. Drüber het s Figuure, wo hüügerle und zooberst hoggt e Löi uf eme kwadratische Soggel und hebt s Wabbe vo dr Gsellschaft zum Räbhuus in de Pfoote, und vo doo het dr Brunne si Naame. Dr Brunne stoot erst sit 1863 an dr Riechestrooss. Dr Droog isch vom Urs Bargetzi (1794-1865) z Soledurn gmacht worde. Mä nimmt aa, ass d Süüle uf em Brunnestogg vom Grämperbrunne stammt, wo bis 1855 vor em Huus an dr Grifegass 4 gstande isch. Im Joor 1883 het mä d Statue vom Löi, wo oobe uf dr Süüle gstande isch und in sine Pfoote s Wabbe vo Baasel ghebt het, in s Historische Museum brocht und dr
Chuemilch isch e wissligi, undurchsichdigi Löösig bzw. kolloidali Dispersion vo Proteine, Milchzucker und Milchfett in Wasser, wo vo dr Milchchue stammt. In de mäiste öiropäische Kulture mäint mä mit em Begriff Milch Chuemilch, und für anderi Milcharte wie Gäissemilch usw. brucht mä dr Naame vom Dier, wo d Milch broduziert. Dr Mensch het vor öbbe 8'500 Joor vor allem in Südostöiropa Uurochse (Ur) afo domestiziere für iir Fläisch und iiri Milch. Im Lauf vo dr Zit si Chuerasse züchdet worde, wo druf spezialisert gsi si, ass si e Hufe Milch gääbe. Chuemilch wird as Roomilch oder verarbäiteti Milch (bastörisiert usw.) drunke und au zu haltbarere wie Chääs Brodukt verarbäitet. Chuemilch bestoot us öbbe 87 Brozänt Wasser, 4,8 Brozänt Choolehüdraat, 4,2 Brozänt Milchfett, 3,5 Brozänt Äiwiss, und 0,7 Brozänt Spurenelimänt. Si isch vo de wichdigste Milcharte villicht dr Muetermilch am äänligste, het aber e chli mee Äiwiss und e chli weniger Choolehüdrat. Vollrath Hopp:Grundlagen der Chemischen Technologie für Praxis und Berufsbildung, Wiley-VCH-Verlah, Weinheim 2001, ISBN 3-527-2-9998-X, Seite 207, teilweise einsehbar bei Google-Books
D Sau isch die domestizierti Form vo dr Wildsau und bildet mit ere en äinzigi Art. Si ghöört zur Familie vo de Ächte Söi us dr Ordnig vo de Baarhuefer. Es git Gebiet uf dr Wält, wo verwildereti Söi frei in dr Natur lääbe. Söi si Allesfrässer und frässe dierischi und pflanzligi Naarig. D Sau isch äins vo de Husdier, wo am früeste in dr menschlige Zivilisationsgschicht domestiziert worde isch und es wird sit vermuetlig 9000 Joor as Fläischbrodzänt gnützt. In Öiropa und Ostasie isch Söifläisch d Fläischsorte, wo am hüfigste gässe wird. Hüte wärde Söi vor allem in gröössere Alaage ghalte. D Söi ghööre zu de intelligäntiste Dierarte, wärde aber vo vile Massezuchtbetriib nit artgrächt ghalte. Im Juudedum und im Islam gältet Söifläisch as unräin und mä dafs nit ässe. Au die ethiopisch-orthodoxi Chille kennt e Verbot vo Söifläisch und im Hinduismus asse s nume die undere Kaste. Lyall Watson: „The whole hog“. Exploring the extraordinary potential of pigs. Profile Books, London 2004, ISBN 1-86197-736-0. Ingo König, Ingeborg Tschinkel, Heinz Scheller: Schweinebesamung. Biologie, Technik, Organisation. Deutscher Landwirtschaftsverlag, Berlin 1971. Commons: Sau – Sammlig vo Multimediadateie Schweinehaltung - Bricht vo dr Albert Schweitzer Stiftung www.schweineart.de Neue Info zur Domestikation
Dr Wenkerboge vu Heilze isch e Blatt vu dere grosse Ufnaam vu dr ditsche Sprooch, wo im 19. Joorhundert angefange het un hit Bschdanddeil vum Ditsche Sprochadlas isch. Sällimols, wo dr Sproochforscher Georg Wenker vo 1852 bis 1911 sinner Sproochadlas vorbereitet hed, hänn alli Schuele im domolige ditsche Riich e Froogeboge mid vierzig gliche Muschdersätz vorgleit bikumme, wu d Schiäler middem Léhrer in de lokal Mundart uffschriewe hänn mièn. Heilze het dozemols zuem Kreis Raschdi im Großherzogtum Bade ghärt. De Ord leyt im Sproochruum vum Oberrhinalemannische / weschtlichs Rastatter Gebiet. Die vierzig Sätz sin dozémols vu einem Schueler iwersetzt worre. Lährer war de Karl Ganter vu Fautebach, hitt ne Oortsdeil vu Achre. Es sin al vierzig Wenkersätz ingetragä. Sowit des geht, isch d Schriibwiis inn de Bege iwernumme worre. As Üssproch vum Ortsnamme wird im Boge „Heilzä“ angeh. In Süddischland sinn d Bege anne 1887 uffgnumme worre, der vo Heilzä het d Nummere 36575 griägt. D geografisch Lag vu Heilzä isch in dere Karde ingetrage. Im Winter fliege die trukene Blätter in der Luft rum. S'hert glich uf zeschneiä, nor words Wätter wieder besser. Duh Kohle in dr Offe, daß d'Milich ball kocht. Der gut alt Mann isch mit sinem
Dr Wenkerboge vu Schàrze isch e Blatt vu dere grosse Ufnaam vu dr ditsche Sprooch, wo im 19. Joorhundert angefange het un hit Bschdanddeil vum Ditsche Sprochadlas isch. Sällimols, wo dr Sproochforscher Georg Wenker vo 1852 bis 1911 sinner Sproochadlas vorbereitet hed, hänn alli Schuele im domolige ditsche Riich e Froogeboge mid vierzig gliche Muschdersätz vorgleit bikumme, wu d' Schiäler middem Léhrer in de lokal Mundart uffschriewe hänn mièn. Schàrze het dozemols zuem Kreis Kahl im Großherzogtum Bade ghärt un isch hit e Ortsdeil vu Lichtenau. De Ord leyt im Sproochruum vum Oberrhinalemannische / Kaal-Stroßburijer-Raum. Die vierzig Sätz hän dozémols d' Schueler iwwersetzt un sin vum Lährer uffgeschriwwe worre. Lährer war de Emil Hornberger vu Nüstenbach, hitt ne Oortsdeil vu Mosbach im Odewald. Es sin al vierzig Wenkersätz uffgeschriwwe. Sowit megli, isch d Schriibwiis inn de Bege iwernumme worre. As Üssproch vum Ortsnamme wird im Boge „Schàrze“ angän. In Süddischland sinn d' Bege anne 1887 uffgnumme worre, der vo Heilzä het d' Nummere 36445 bekumme. D' geografisch Lag vu Schàrze isch in dere Karde ingetraje. Em Wender fleje die droggene Blädder en de Luft rom. 's härt glich uf ze schneie, no words 's Wedder wedder besser. Dhue Koole in
D Uuferschtehig vom Jesus Christus isch nach em Glaube vom Chrischtetum d Überwindig vom Tod durch de Jesus Christus, indem er s irdische Lebe verloh het und zu Gott erhobe worde isch. Es schtönd sich in de Theologii hüüt zwei Versione vo de Uuferschtehig Jesu gegenüber: D Variante, wie si in de Evangelie vo de Bibel beschriibe isch, und die hüütigi, vo de Uufklärig prägti sogenannti historisch-kritischi Variante. En historisch-kritischi Analyse vo de Evangelie het ergää, dass e paar Pünkt a de Uuferschtehigs-Gschicht wohl nit präzis überliiferet worde sind; es het ja do teils au e zwangsläufig immer relativ unpräzisi und au euphorisch übertriibeni mündlichi Überliiferig schtattgfunde. Es wird hüüt vo de Theologii mehrheitlich dervo uusgange, dass en Uuferschtehig Jesu und nachfolgendi Erschiinige vor körperliche Mensche nit körperlich, sondern metaphysisch oder transzendent vor sich gange isch. Anderi historisch-kritischi Positione sind sogar noch kritischer, mit de Meinig, es hätti sich bi de Erschiinige vor de Fraue und de Jünger sogar um puri psychischi Halluzinatione ghandlet, wo nach de Chrüüzigung us de nidergschlagene, depressive Schtimmig vo dene Gfolgslüüt vom Jesus entstande isch. Dem chann jedoch entgege gsetzt werde, dass die hüütgi psychiatrischi Forschig klari Erkenntnis het, dass Depressione und depressivi Nidergschlageheit nit
47.56057.5928Koordinate: 47° 33′ 37,8″ N, 7° 35′ 34,1″ O; CH1903: 611604 / 267766 S Huus zum Silberbärg isch e historischs Woonhuus im Stiil vom Barock und befindet sich an dr Utegass 11 im Chläibaasel. Es isch äins vo de Baasler Kulturgüeter, wo für d Region vo Bedütig si. Hüte isch s Däil vom Alterszentrum zum Lamm vom Bürgerspiddaal Baasel. Dr Silberbärg wird 1363 zum erste Mol erwäänt. Im Lauf vo sinere Gschicht isch er immer wider emol e Gasthuus gsi. So si wääred de Verhandlige über d Ufnaam vo Baasel in d Äidgenosseschaft äidgenössischi Gsandti, vor allem vo Luzärn dört abgstiige (Lutz 2004, S. 317). 1709 het s dr woolhabend Bankiee und Strumpffabrikant Peter Werthemann kauft und zum e barocke Woonhuus lo umbaue. E Däil vo dr eltere Bausubstanz wien e Stützpfiiler, wo d Jooreszaal 1591 druf stoot, isch im Nöibau integriert worde und wäge däm het s Geböid en Asymmetrii. Im Innere cha mä seer schööni Stuckdeckene gsee und in de Schweizer Kunstdenkmäler wirds as äins vo de erhaltene Chläibaasler Bürgerhüüser beschriibe, wo in Hiisicht uf d Geschicht und s Geböid am prominäntiste sig. 1861 isch s Huus in Bsitz vom Armekollegium vo Baasel choo und die het dört
D Angelika Bender (* 22. Februar 1948 z Friburg im Brisgau) ischt a deitscha Schauschbiilere, Heerschbiil- ond Synchronschbrechere. D Angelika Bender ischt am 22. Februar 1948 em badischa Freiburg uff d Welt komma. Se ischt grad amôl acht Jôhr alt gwäa, dô hôt-se scho en ihrem erschda Film mitgschbiilt: Auf Wiedersehn am Bodensee. Nôch ihrer Schuelausbildong hôt sich des Mädle an dr Neia Minchner Schauschbiilschuel zor Schauschbiilere ausbilda lassa. Oiner vo ihre Lehrer isch dr renommiirde Reschisseer Fritz Umgelter (1922 bis 1981) gwäa. Wia-se mit sellra Schuel ferdich gwäa ischt, hôt-se an vorschiidene deitsche Theader Rolla gschbiilt. Seit 1960 siht-mr se hauptsächlich em Fernseha ond heert-se em Radio bei Hehrschbiil schwätza. Neaba ihre Engagements beim Theader ond beim Film duat d Angelika Bender au viil sychronisiira, hauptsächlich bei de deitsche Fassonga vo US-amerikanische Fernsehseria, zom Beischbiil d Roll vo dr Marcy Rhoades-D’Arcy en Eine schrecklich nette Familie ond d Roll vo dr Carla Tortelli en Cheers. Nôch-em Ableaba vo dr Elisabeth Volkmann (1936 bis 2006) hôt se au a baar Figura vo dr Zeichentrickserie Die Simpsons synchronisiirt. D Angelika Bender ischt bisher zwoimôl vorheiradet gwäa, zledscht mit-em Drehbuachautor Karl-Heinz Willschrei, wo em Jôhr 2003 s Zeitliche gsegnet hôt. 1956: Auf
D Meriaas si en altiigsässnigi Baasler Patrizierfamilie. D Meriaas stamme vermuetlig us em fürstbischöflige Muriaux bi Saignelégier. Im 15. Joorhundert het sich d Familie in zwäi Linie däilt. As Stammvater gältet dr Theobald Meria (1415-1505), wo mänggisch au as Diepold Muria vorchunnt und won e bischöflige Meier z Courroux gsi isch. Si Soon Theobald (um 1465-1544), wo die elteri Linie gründet het, isch e Schiffmaa (Schiffer) und Inhaber von ere Säägimüüli im Chläibaasel gsi. 1498 het er s Baasler Bürgerrächt überkhoo. Us dr jüngere Linie isch dr Burkard (1518 bis noch 1562) 1553 Bürger worde. Dr Onophrion (1566-1621) us dr eltere Linie het sich 1595 in d Safrezumft und in d Schlüsselzumft iikauft. Si Soon Soon Onophrion (1593-1665) isch Rootsherr und Landvogt z Rieche gsi, und mit iim si d Meriaas zun ere rootsfähige Familie worde. Si häi sich mit de andere Baasler Patrizierfamilie wie de Buurgheds, de Faeschs, de Forcarts, de Saresyys, de Stäächeli, de Turniise, de Werthemann und de Wielands verschwöögeret. D Noochkomme vom Onophrion häi woorschinlig dr bedütendst Zwiig vo de Meriaas bildet und si si Handelsherre, Fabrikante, Bankiee, Offizier und Gleerti gsi. Uusestöön under anderem dr Bürgermäister und Iisewärkbetriiber Johann Jakob Meriaa (1648-1724), dr Bürgermäister und
Platter bezäichnet: d Magnetschiibe von ere Festplatte en Ort in Oklahoma, USA Platter isch dr Familienaame vo deene Persone: Bruno Platter (* 1944), Hochmäister vom Dütschen Orde Felix Platter (1536–1614), e Baasler Mediziner und autobiografische Schriftsteller Felix Platter (1605–1671), e Baasler Chläiroot, Mediziner und Naturforscher Franz Platter (1645-1711), e Baasler Mediziner und Buechhändler, Soon vom Chläiroot Felix Platter Günther Platter (* 1954), en ööstriichische Politiker, Landeshauptmaa vom Tirol Josef Calasanz Platter (1858–1905), e Tiroler Schriftsteller und Fremdevercheersexpärt Thomas Platter dr Elter (1499–1582), e Baasler Humanist und Schriftsteller Thomas Platter dr Jünger (1574–1628), e Baasler Botaniker, Mediziner und Schriftsteller
Dr Manfred „Manne“ Lucha (* 13. Merz 1961 z Garching an der Alz) isch e dytsche Sozialarbaiter un Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg. Syt Mai 2016 isch er Minischter fir Sozials un Integration im Kabinett Kretschmann II. Dr Manfred Lucha isch im oberbyaerische Garching uf d Wälkt chuu. No dr Schuel het er e Lehr zum Chemywärcher gmacht un sy Zivlidienscht im Jugedhuus Weingarten glaischtet. Derno het er di Mittler Ryfi gmacht un en Uusbildig zum Chrankebfläger am Psychiatrische Landeschrankehuus Weißenau gmacht. Dr Lucha het dernoo d Fachhochschuelryfi noogmacht un schließlig an dr FH Weingarte Sozialarbet studiert. Noch em Diplom anne 2005 het er z Weingarten no ne Master in Management im Sozial- und Gesundheitswesen gmacht. Syt dr 1990er Johr schafft er in dr psychiatrischer Vorsorgig vu dr Region Bodesee-Oberschwabe, unter anderem as Laiter vum gmaindepsychiatrische Zäntrum Pauline 13 z Hafe. Dr Manne Luchae isch Grindigsmitglid vu dr Griene z Altötting anne 1979 gsii. Syter anne 1994 isch er Mitglid ím Gmaindsrot vu Raveschburg un dert syt 2001 Fraktionsvorsitzer vu dr Griene. Syt 1999 isch er Mitglid im Kraisdag vum Landkrais Raveschburg un dert stellverdrättende Fraktionsvorsitzer. Vu 1998 bis 2000 isch
Dr Thomas Marwein (* 10. Juni 1958 z Raschti) isch e dytsche Bolitiker (Bindnis 90/Di Griene). Syter anne 2011 isch er Abgordnete im Landdag vu Bade-Wirttebärg. Dr Thomas Marwein isch z Achern un z Binzen uf d Grundschuel un derno uf d Theodor-Heuss-Realschuel z Löörech gange. No dr Schuel het er e Lehr zum Vermässigstächniker bim Staatlige Vermässigsamt z Löörech gmacht. Derno het er d Fachhochschuelryfi uf em zweete Bidligswäg gmacht un sy Wehrdienscht bi dr Bundeswehr glaischtet. An dr Fachhochschuel Charlsrue het er Böuingenieurwäse studiert un mit as Diplom-Ingenieur abgschlosse. Ab em Novämber 1984 het er im Offeburger Amt für Wasserwirtschaft (hit Gewässerdirektion Südlicher Oberrhein/Hochrhein) un ab 2005 im Amt für Wasserwirtschaft und Bodenschutz vum Ortenaukrais gschafft. Dr Marwein isch anne 1984 Mitglid vu dr Griene wore. Sy erscht bolitisch Amt isch e Mandat im Gmaindsrot vu Rhystette un im Kraisdag vum Landkrais Charlsrue anne 1984 gsii. Vu 1989 bis 2004 isch er Miglid im Kraisdag vum Kreistag Ortenaukrais gsii. Dert isch er zeh Johr lang im Umwält- un Tächnikuusschuss, in dr Nooverchehrskommission, im TGO-Byrot un fimf Johr lang im Chrankehuusuusschuss gsii. Vu 1997 bis 2011 isch er Mitglid im Gmaindsrot vu dr Stadt Offeburg gsii. Dert isch er
47.56027.5932Koordinate: 47° 33′ 36,7″ N, 7° 35′ 35,5″ O; CH1903: 611634 / 267732 Dr Dschääscampus Baasel isch e Muusigschuel vo dr Baasler Muusigakademii und e Muusighoochschuel vo dr Fachhoochschuel Nordwestschwiz. Dr Campus befindet sich im Chläibaasel an dr Utegass 15. Öbbe 200 Schüelerinne und Schüeler leere Dschääs an dr Muusigschuel und mee as 60 Studierendi uf em Dschääscampus. Dr Läiter vom Campus isch dr Bernhard Ley. 1986 het dr Dschääsmuusiker Bernhard Ley s «Dschääscasino» im Summercasino ufdoo. S Büro isch im Chäller gsi und e Hampfle vo Muusiker häi in zwäi Underrichtsrüüm d Schüeler im Dschääs underrichdet. S Ganze isch vom Bsitzer vom Summercasino, em Veräin Basler Freizeitaktion, understützt worde. 1991 isch d Schuel im Kantonale Schuelabkomme und vom SMPV anerkennt worde. 1996 isch si, understützt vo dr Christoph Meriaa Stifdig an d Riinacherstrooss züüglet. Im Joor 2000 isch d Bruefsschuele as Abdäilig Dschääs Däil vo dr Hochschuel für Muusig vo dr Muusik-Akademii worde und het vom Kanton Subwenzione afo überchoo. 2007 isch si in d Muusigschuel vo dr Muusig-Akademii integriert worde. Im Septämber 2014 isch denn dr Chläibaasler Dschääscampus eröffnet worde. Website vom Dschääscampus, abgrüeft am 26. Januar 2015
D Cornelia Boesch (* 7. Juni 1975), siit ihre Hochziit äigetlich Cornelia Wild, isch e Schwiizer Färnsähjournalistin und Moderatorin vo de Tagesschau. Si hät ihri Karriere als Redaktorin bim Radio Zürisee aagfange, wo si föif Jahr defür gschaffet hät. Dena isch si zue Radio Z gwächslet und isch na Reporterin bim Radio DRS 1 worde. Ab Juli 2004 hät si für s Schwiizer Färnsäh gschaffet und hät dört d Nachtuusgab vo de Tagesschau moderiert. Siit Septämber 2005 moderiert si als Stellverträtterin au d News-Sändig 10vor10, zum erschte Mal isch si dört iigsprunge für d Susanne Wille i de Ziit vo däre ihre Babypause. Im Summer 2011 isch d Boesch Moderatorin vo de Hauptuusgab vo de Tagesschau worde. Privat singt d Cornelia Boesch siit de 1990er Jahr i de Bluesband Soul Jam. Si isch siit 2011 ghirate mit em Thomas Wild, em Musikchef vo Radio SRF Musikwelle. Si hät mit ihrem Maa ne Suhn und läbt mit ihre Familie z Züri. Schweizer Familie: Das sagen Ihre Sterne Archivlink (Memento vom 28. Novämber 2014 im Internet Archive). Schweizer Familie 23/2014, S. 86 Schweizer Fernsehen. Cornelia Boesch moderiert «10vor10» (Site cha nüme abgrüeft wärde; Suche im Webarchiv)[1] [2] Vorlage:Toter Link/www.srf.ch. Prässemittäilig vom 5.
Knaabe- und Mäitlimuusig Baasel 1841 47.560357.5931Koordinate: 47° 33′ 37,3″ N, 7° 35′ 35,2″ O; CH1903: 611626 / 267749 D Knaabe- und Mäitlimuusig Baasel 1841, bis 2012 d Knaabemuusig Baasel 1841 (KMB), isch die eltisti Jugendmuusigveräinigung im Kanton Baasel-Stadt. D Veräinigung und iiri Muusigschuel si an dr Utegass 13 im Chläibaasel dehäi, grad näbenem Dschääscampus Baasel. D Schuel underrichdet vor allem Juugendligi, organisiert aber au Kürs für Erwaggsnigi. D Knaabemuusig Baasel 1841 (KMB) isch im Joor 1841 gründet worde. 1990 het d Generalversammlig beschlosse, ass au Mäitli bi dr KMB döfe leere und bim musiziere mitmache. 2012 het d Muusigschuel vom Muusigverband vo de bäide Baasel mit dr Muusigschuel vo dr Knaabemuusig fusioniert. Im gliiche Joor het d Generalversammlig beschlosse, dr Naame zu Knaabe- und Mäitlimuusig Baasel 1841 z ändere. D KMB förderet d Usbildig vo Jugendlige zu Blööser für d Harmoniibsetzig und stellt für das Ansämbel und en Orchester uf. D KMB bildet au jungi Tambuure us. Sit em 13. Merz 2010 isch si Mitgliid vom Zentralschwizerische Tambuure- und Pfiferverband (ZTPV). Si macht immer wider an Wettspiil mit und het bedütendi Erfolg chönne fiire, wie zum Bischbil am Zentralschwizerische Jungtambuure und -pfiferfest vom ZTPV z Erlinsbach 2013 mit Rang 1
Dr Tigranes II. (armenisch Տիգրան Մեծ / Tigran Metz, altgriech. Τιγράνης; * um 140 v. Chr., † 55 v. Chr.) isch under em Name Tigranes der Groß as dr bedütendscht König vo Groossarmenie us der Dynastii vo de Artaxide bekannt. Er isch dr Soon vom Tigranes I. und ere alanische Brinzässin gsi und het vo öbbe 95 bis 55 v. Chr. gherrscht. Er het sich mit em Mithridates VI. vo Pontos verbündet, isch e Zitlang dr mächdigst Monarch im östlige Middelmeerruum gsi und het sich as Schahanschah bezäichnet. Im Joor 66 v. Chr. het si Soon gege iin rebelliert und wo denn au no d Römer under em Pompeius uf Artaxata marschiert si, het er kapituliert. Er het alli sini Erobrige wider verloore und het Armenie bis zu sim Dood as „Fründ vo Rom“ regiert. Si Noochfolger isch dr Artavasdes II. gsi. Sirarpie Der Nersessian: The Armenians, London 1969 Mack Chahin: The Kingdom of Armenia, New York 1991 Adrienne Mayor: Pontisches Gift. Die Legende von Mithridates, Roms größtem Feind. Theiss Verlag, Stuttgart 2011, ISBN 978-3-8062-2428-3. Hakob Manandyan: Tigranes II and Rome: A New Interpretation Based on Primary Sources, übersetzt vom George A. Bournoutian, Costa Mesa, CA: Mazda Publishers, 2007. Theodor
D Bärbl Mielich (* 22. Mai 1952 z Wuppertal) isch e dytschi Bolitikeri (Bindnis 90/Di Griene). Syter anne 2006 isch si Abgordneti im Landdag vu Bade-Wirttebärg. Diplom-Sozialpädagogin Mielich isch z Bocholt/Westfalen uf s Gymnasium gange un het no dr Schuel e Lehr zur Erziehri gmacht. An dr Evangelische Fachhochschuel Düsseldorf Kaiserswerth het si derno Sozialpädagogik studiert. Derzue het si ne Zuesatzuusbildig zur Frauebeufdraiten un Familiemediatori gmacht. Si het e Lehrufdrag fir Supervision un Mediation an dr Katholische Fachhochschuel Friburg un schafft dernäben as sälbschtständigi Familienmediatori. D Bärbl Mielich sich syter anne 1984 Mitglid bi dr Griene. Im Spotjohr 1987 isch si in dr Kraisdag vum Landkrais Brisgau-Hochschwarzwald noogruckt. Vum Jänner 1988 bis zue ihre Wahl in dr Landdag 2006 isch si dert Vorsitzeri vu dr griene Kraisdagsfraktion gsii. Vu 1996 bis 2000 het si em Landesvorstand vu dr bade-wirttebärgische Grienen aaghert. Syter anne 2000 isch si Sprächeri vu dr Bundesarbetsgmainschaft vu dr Griene fir Arbet, Sozials un Gsundhait. Bi dr Landdagswahl 2006 isch si iber s Zwaitmandat im Wahlkrais Brisgau in dr Landdag vu Bade-Wirttebärg gwehlt wore. Dert isch si gsundhaitsbolitischi Sprächeri vu ihre Fraktion un syt 2009 Mitglid im Fraktionsvorstand. D Mielich verdritt di Grienen im Petitionsuusschuss un isch
Dr Bernd Murschel (* 24. Novämber 1956 z Leabärg) isch e dytsche Bolitiker (Bindnis 90/Di Griene). Syter anne 2006 isch er Abgordnete im Landdag vu Bade-Wirttebärg. Dr Murschel het z Leabärg di Mittler Ryfi an dr Realschuel gmacht un derno ne Lehr zum Lacklaborant bi dr Firma Cetelon z Ditzenga. Noch eme Zivlidienscht in ere Behinderetenyyrichtig het er uf em zweete Bildigwääg s Abitur an dr Technische Oberschuel z Stuegert gmacht. An dr Universitet Hohene het er Agrarwisseschafte studiert un dert derno im Fachberaich Bodephysik promoviert. Derno het er as Wisseschaftler im Sonderforschigsberaich Umweltgerechte Nutzung von Agrarlandschaften an dr Universitet Stuegert gschafft. Syter anne 1995 schafft er as sälbschtständige Umwältberoter, är isch au staatlig anerkännte Beroter fir Ainzelbedribligi Managemäntsischtem in dr Landwirtschaft. Bis 2006 het er derzue ne Lehrufdrag an dr Hochschuel fir Wirtschaft un Umwält Nirdenga-Geislenga ghaa un vu 2006 bis 2010 isch er dert as Wisseschaftler aagstellt gsii. Dr Bernd Murschel isch syter anne 1986 Mitglid bi dr Griene. Vu 1989 bis 2014 isch er Gmaindsrot z Leabärg gsii un isch dert ab 2009 au Vorsitzer vu syre Fraktion. Im Stadtrot isch er Mitglid im Blanigsuusschuss gsii. Vu 2004 bis 2006 isch er Mitglid im Kraisdag vum Landkrais
Bri isch d Bezäichnig für e Wäichchääs mit wissem Edelschimmel, wo us Chuemilch härgstellt wird und ursprünglig us dr franzöösische Region Brie choo isch. Bim klassische Bri wird d Dickete weder gschnitte no bresst. D Kunst isch s ass mä dr Bruch gliichmäässig in die glöchlete Forme schöpft und ass d Molke denn guet abdröpfelet. Wemm mä nid sorgfältig schafft, chan e drocknige, chalchige und gipsäänlige Chääs entstoo. Noch em Forme wärde d Laib uf Strau- oder Kunststoffmatte glaageret und regelmäässig umdräit. Noch öbbe ere Wuche wird e Schimmelkultur (mäistens Penicillium candidum, sältener Penicillium camemberti) uf e Chääs gsprüit. Denn wärde d Laib drei bis zää Wuche witer glaageret, bis si rif si, und drbii wird Tämpratur die ganz Zit sorgfältig kontrolliert. Commons: Brie – Sammlig vo Multimediadateie
Dr Reinhold Pix (* 28. Oktober 1955 z Stuegert) isch e dytsche Bolitiker (Bindnis 90/Di Griene). Syter anne 2006 isch er Abgordnete im Landdag vu Bade-Wirttebärg. Dr Pix het z Stuegert s Abitur gmacht un derno sy Grundwehrdienscht glaischtet. Derno het er an dr Universitet Friburg Forschtwisseschafte studiert un anne 1983 as Diplom-Forschtwirt abgschlosse. Im Zug vum NATO-Doppelbschluss het dr Pix anne 1982 noodrägli dr Chriegsdienscht verwaigeret. Vu 1984 bis 2006 isch er Gmaindsrot z Ihringe gsii. Im Johr 1985 isch er fir di Grienen in dr Kraisdag vum Landkrais Brysgau-Hochschwarzwald yyzoge. Dert isch er agrar- un umwältbolitische Sprächer vu syre Fraktion gsii, bis er wäg syre Wahl in dr Landdag us em Kraisdag uusgschiden isch. Bi dr Landdagswahl z Bade-Wirttebärg 2006 isch er mit 23,2 % vu dr Stimmen iber s Zwaitmandat im Wahlkrais Friburg I in dr Landdag vu Bade-Wirttebärg gwehlt wore. Bi dr Landdagswahl 2011 het er mit 34,5 % vu dr Stimme im nämlige Wahlkrais s Diräktmandat gwunne. Im Landdag isch er Mitglid im Uusschuss fir Ländlige Ruum un Verbucherschutz un stellverdrättend Mitglid in dr Uusschiss fir Wisseschaft, Forschig un Chunscht, fir Umwält, Klima un Energywirtschaft, fir Arbet un Sozialornig, Familie, Frauen un Seniore, fir Verchehr